Hjernenerve

En hjernenerve (latin nervus cranialis) eller kranialnerve er en nerve som springer ut av hjernen eller hjernestammen. Det regnes totalt tolv par med hjernenerver, men kun ti av dem (nervene 3–12) har kjernene i hjernestammen.Jansen, Jan & Glover, Joel. (2017, 10. desember). Hjernenerver. I Store medisinske leksikon. Hentet 23. oktober 2018 fra https://sml.snl.no/hjerne Alle har forskjellige funksjoner i hodet og kroppen forøvrig.

Navn på nerver
I menneskets anatomi forefinnes 12 par hjernenerver, som tradisjonelt forkortes med deres korresponderende romertall. De er nummererte etter plasseringen av deres cellekjerner (nuclei) i hjernestammen hvor nervetrådene i nerven springer ut fra. Den første hjernenerve N. olfactorius (I) forlater hjernestammen gjennom silbeinet fra en høyere posisjon enn den tolvte hjernenerve N. hypoglossus (XII), hvis opprinnelse er mer kaudal (lavere) enn de andre hjernenervene.

Alle hjernenerver, bortsett fra N. olfactorius og N. opticus, tilhører det perifere nervesystemet og innehar således aksoner som er myeliniserte av Schwannceller (myeliniserende celler i det perifere nervesystem). I de to første hjernenervene kommer myelinet fra oligodendrocytter (myeliniserende celler i sentralnervesystemet). N. olfactorius og N. opticus benevnes som nerver, men er anatomisk sett ikke nerver og tilhører fullt og helt sentralnervesystemet. Disse springer heller ikke ut fra hjernestammen, truncus encephali, og har ingen kjerne der.

N. accessorius er spaltet i en spinal N. accessorius og en kranial N. accessorius, der den sistnevnte tidlig smelter sammen med N. vagus.

 #  Navn  Cellekjerner  Funksjon 
   I  Nervus olfactorius    luktenerve
   II  Nervus opticus    synsnerve
   III  Nervus oculomotorius   nucleus nervi oculomotorii, nucleus nervi oculomotorii accessorii (Edinger-Westphal)  Innervasjon av øyebevegelsesmusklene. m. rectus superior, m. rectus medialis, m. rectus inferior, m. obliquus superior.  Innervasjon av øyelokksmuskelen m. levator palpebrae.  Parasympatisk innervasjon av m. sphincter pupillae
   IV  Nervus trochlearis   nucleus trochlearis  Innervasjon av øyebevegelsesmuskelen m. obliquus superior.
   V  Nervus trigeminus   nucleus pontinus/principalis nervi trigemini, nucleus spinalis nervi trigemini, nuc mesencephalicus nervi trigemini, nucleus motorius nervi trigemini  Trillingnerven. Sensibilitet i ansiktet.  Innervasjon av tyggemuskulatur. 
   VI  Nervus abducens  nucleus nervi abducentis  Innervasjon av m. rectus lateralis
   VII  Nervus facialis   nucleus facialis, nucleus tractus solitarii, nucleus salvatorius superior  ansiktsnerven
   VIII  Nervus vestibulocochlearis   nuclei vestibulares, nuclei cochleares  høre-/likevektsnerve
   IX  Nervus glossopharyngeus   Nucleus ambiguus, nucleus salvatorius inferior, nucleus tractus solitarii  tunge-/svelgnerve
   X  Nervus vagus   Nucleus ambiguus, nucleus dorsalis nervi vagi, nucleus tractus solitarii, nucleus spinalis nervi trigemini innvollsnerve, vagusnerve, «den vidvankende nerve» eller vandrenerve (den lengste av alle hjernenervene)
   XI  Nervus accessorius  Nucleus ambiguus, nucleus spinalis nervi accessorii  hjelpenerve for N. vagus
   XII  Nervus hypoglossus   nucleus nervi hypoglossi  tungenerve

Hjernenerver hos øvrige virveldyr
Menneskets hjerne nerver er evolusjonsmessig homologt til de som gjenfinnes hos mange andre virveldyr.  
De første ti hjernenerve-par har sitt felles opphav hos de landlevende virveldyrs (amfibier, reptiler inklusive fugler og pattedyr) felles stamform. Hjernenervene XI og XII ble utviklet hos opphavet til amnioter, slik at det primært er tolv par hjernenerver hos alle etterkommerne. Disse karakteristika er synapomorfier for deres respektive klader.

 Referanser 

Eksterne lenker
 Undersøkelse av kranienervene – University of Toronto Medicine
 Diagram over alle 12 kranienerver
 Modaliteter og nervebaner

Kategori:Nevroanatomi